PRIEDAS

ŽENKLINIMAS IR PAKUOTĖS LAPELIS

A. ŽENKLINIMAS

INFORMACIJA ANT IŠORINĖS  PAKUOTĖS 

KARTONINĖ DĖŽUTĖ

1.
VAISTINIO PREPARATO PAVADINIMAS

duphaston 10 mg plėvele dengtos tabletės 

Didrogesteronas

2.
VEIKLIOJI MEDŽIAGA IR JOS KIEKIS 

Vienoje plėvele dengtoje tabletėje yra 10 mg didrogesterono.

3.
PAGALBINIŲ MEDŽIAGŲ SĄRAŠAS

Sudėtyje yra laktozės monohidrato.

4.
FARMACINĖ FORMA IR KIEKIS PAKUOTĖJE

20 plėvele dengtų tablečių

14 plėvele dengtų tablečių
5.
VARTOJIMO METODAS IR BŪDAS

Vartoti per burną.

Prieš vartojimą perskaitykite pakuotės lapelį.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASIEKIAMOJE IR NEPASTEBIMOJE VIETOJE

Laikyti vaikams nepasiekiamoje ir nepastebimoje vietoje.

7.
KITAS SPECIALUS ĮSPĖJIMAS (JEI REIKIA)

8.
TINKAMUMO LAIKAS

Tinka iki {mm/MMMM}

9.
SPECIALIOS LAIKYMO SĄLYGOS

Laikyti ne aukštesnėje kaip 30 (C temperatūroje.

Laikyti gamintojo pakuotėje, kad preparatas būtų apsaugotas nuo drėgmės. 

10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
LYGIAGRETUS IMPORTUOTOJAS

Lygiagretus importuotojas UAB „Lex ano“.

12.
LYGIAGRETAUS IMPORTO LEIDIMO NUMERIS

Lyg. imp. Nr.: LT/L/09/0014/001

Lyg. imp. Nr.: LT/L/09/0014/002
13.
SERIJOS NUMERIS

Serija {numeris}

14.
PARDAVIMO (IŠDAVIMO) TVARKA

Receptinis vaistinis preparatas.

15.
VARTOJIMO INSTRUKCIJA

16.
INFORMACIJA BRAILIO RAŠTU 

duphaston
17.     KITA INFORMACIJA

Gamintojas: Abbott Biologicals B.V., Veerweg 12, 8121 AA Olst, Nyderlandai.
Perpakavo BĮ UAB “Norfachema”.

Perpak. Serija:

2011-12-22

PAKUOTĖS LAPELIS: INFORMACIJA VARTOTOJUI

duphaston 10 mg plėvele dengtos tabletės

Didrogesteronas

Atidžiai perskaitykite visą šį lapelį, prieš pradėdami vartoti vaistą.

· Neišmeskite šio lapelio, nes vėl gali prireikti jį perskaityti.

· Jeigu kiltų daugiau klausimų, kreipkitės į gydytoją arba vaistininką.

· Šis vaistas skirtas Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos simptomai yra tokie patys kaip Jūsų).

· Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Lapelio turinys

1.
Kas yra duphaston ir kam jis vartojamas

2.
Kas žinotina prieš vartojant duphaston

3.
Kaip vartoti duphaston

4.
Galimas šalutinis poveikis

5.
Kaip laikyti duphaston 

6.
Kita informacija

1.
KAS YRA duphaston IR KAM JIS VARTOJAMAS

Pakeičiamasis gydymas hormonais

Preparatas tinka estrogenų sukeltam gimdos gleivinės išvešėjimui slopinti pakeičiamosios hormonų terapijos metu moterims, kurioms nepašalinta gimda, tuo atveju, jei joms yra natūrali menopauzė arba ją sukėlė chirurginė operacija.

Progesterono trūkumas 

Medikamentas tinka progesterono trūkumui šalinti, jei dėl to:

· sutriko mėnesinės;

· atsirado endometriozė;

· pasireiškė antrinė amenorėja;

· sutriko mėnesinių ciklo reguliarumas;

· atsirado disfunkcinis kraujavimas iš gimdos; 

· pasireiškia priešmenstruacinis sindromas. 

Be to, medikamentas vartojamas progesterono trūkumo sukeltam gresiančiam ir įprastiniam abortui slopinti bei geltonkūnio funkcijos nepakankamumo sukeltam nevaisingumui gydyti. 

2.
KAS ŽINOTINA PRIEŠ VARTOJANT duphaston

duphaston vartoti negalima:

-
jeigu yra alergija (padidėjęs jautrumas) didrogesteronui arba bet kuriai pagalbinei duphaston medžiagai.

Specialių atsargumo priemonių reikia:

-
jeigu Jums pasireiškia kraujavimo protrūkių;

· jei didrogesterono vartojama kartu su estrogenais (t. y. atliekamas pakeičiamasis gydymas hormonais). Tokiu atveju būtina tiksliai laikytis gydymo estrogenais metu rekomenduojamų specialių atsargumo priemonių.

Prieš pradedant ar atnaujinant pakeičiamąją hormonų terapiją, Jus turi ištirti bendrosios praktikos gydytojas (būtinas ir ginekologo tyrimas). Vėliau tyrimą rekomenduojama reguliariai kartoti. 

Apie bet kokius krūtų pokyčius būtina pranešti savo gydytojui ar slaugos specialistui. Gali prireikti atlikti reikiamus tyrimus, įskaitant mamografiją. 

Per pirmuosius gydymo mėnesius gali atsirasti kraujavimo protrūkių ir tepių išskyrų. Jei pradėjus vartoti vaistų po tam tikro laiko atsiranda kraujavimo protrūkių ir tepių išskyrų arba nutraukus gydymą neišnyksta, reikia kreiptis į gydytoją.

Kitų vaistų vartojimas

Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui.

Sąveika su kitais vaistais nežinoma.
Nėštumas ir žindymo laikotarpis

Prieš vartojant bet kokį vaistą, būtina pasitarti su gydytoju arba vaistininku.

Duomenų, kad didrogesterono negalima vartoti nėštumo metu, nėra.

Didrogesteronas išsiskiria į žindyvės pieną.

Vairavimas ir mechanizmų valdymas

Poveikio didrogesteronas nesukelia.

Svarbi informacija apie kai kurias pagalbines duphaston medžiagas

Sudėtyje yra laktozės. Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

3.
KAIP VARTOTI duphaston

Duphaston visada vartokite tiksliai taip, kaip nurodė gydytojas. Jeigu abejojate, kreipkitės į gydytoją arba vaistininką. 

Pakeičiamasis gydymas hormonais 

Jei estrogenų vartojama nuolat, kas 28 dienos reikia gerti kasdien 14 dienų, jei estrogenų vartojama ciklais – paskutines 12 – 14 ciklo dienų po vieną 10 mg plėvele dengtą didrogesterono tabletę.

Jei gimdos gleivinės biopsija ar ultragarsu nustatoma, kad progesteronui būdingas poveikis nepakankamas, galima vartoti 20 mg didrogesterono. 

Mėnesinių sutrikimas

Nuo 5 iki 25 ciklo dienos reikia gerti du kartus per dieną po 10 mg.

Endometriozė

Nuo 5 iki 25 ciklo dienos arba nuolat reikia gerti 2 - 3 kartus per dieną po 10 mg. 

Disfunkcinis kraujavimas (kol kraujavimas sustoja)
5 – 7 dienas reikia gerti 2 – 3 kartus per dieną po 10 mg.

Disfunkcinis kraujavimas (kraujavimo profilaktikai)

Nuo 11 iki 25 ciklo dienos reikia gerti 2 kartus per dieną po 10 mg. 

Amenorėja

1 – 25 ciklo dieną reikia vartoti kartą per dieną estrogeno ir kartu su juo nuo 11 iki 25 ciklo dienos gerti du kartus per dieną po 10 mg didrogesterono.

Priešmenstruacinis sindromas

Nuo 11 iki 25 ciklo dienos reikia gerti 2 kartus per dieną po 10 mg. 

Nereguliarus mėnesinių ciklas

Nuo 11 iki 25 ciklo dienos reikia gerti 2 kartus per dieną po 10 mg.

Gresiantis abortas

Reikia iškarto gerti 40 mg, po to, kol išnyks simptomai, gerti kas 8 val. po 10 mg. 

Įprastinis abortas

Iki dvidešimtos nėštumo savaitės reikia gerti du kartus per dieną po 10 mg.

Geltonkūnio funkcijos nepakankamumo sukeltas nevaisingumas 

Mažiausiai 6 ciklus iš eilės reikia gerti nuo 11 iki 25 ciklo dienos du kartus per dieną po 10 mg. Vaisto reikėtų gerti ir pirmąjį nėštumo mėnesį, preparatą dozuojant taip, kaip nurodyta dozuoti įprastinio aborto atveju.

Jeigu manote, kad duphaston veikia per stipriai arba per silpnai, kreipkitės į gydytoją arba vaistininką.

Pavartojus per didelę duphaston dozę

Duomenų apie perdozavimo sukeltą sveikatos sutrikimą nėra. Jei nuo didelio perdozavimo praėjo mažiau negu 2 – 3 valandos, rekomenduojama išplauti skrandį. Specifinio priešnuodžio nėra, todėl reikia gydyti simptominėmis priemonėmis.

Pamiršus pavartoti duphaston

Negalima vartoti dvigubos dozės norint kompensuoti praleistą dozę.

4.
GALIMAS ŠALUTINIS POVEIKIS

duphaston, kaip ir kiti vaistai, gali sukelti šalutinį poveikį, nors jis pasireiškia ne visiems žmonėms.

Kraujo ir limfinės sistemos sutrikimai

Pastebėta pavienių hemolizinės mažakraujystės atvejų.

Bendri sutrikimai ir vartojimo vietos pažeidimai

Labai retai gali atsirasti edema.

Kepenų ir tulžies sistemos sutrikimai

Nedažnai gali pakisti kepenų veikla, jos metu kartais pasireiškia silpnumas ar bendrasis negalavimas, gelta ir pilvo diegliai.

Lytinės sistemos ir krūtų sutrikimai

Gali atsirasti kraujavimo protrūkių (žr. skyrių “Specialios atsargumo priemonės”).

Odos ir poodinio audinio sutrikimai

Nedažnai atsiranda alerginis odos paraudimas, niežulys ir dilgėlinė.

Labai retai pastebėta angioedemos atvejų.

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

5.
KAIP LAIKYTI duphaston

Laikyti vaikams nepasiekiamoje ir nepastebimoje vietoje.

Laikyti ne aukštesnėje kaip 30 (C temperatūroje. 

Laikyti gamintojo pakuotėje, kad preparatas būtų apsaugotas nuo drėgmės. 

Ant dėžutės ir lizdinės plokštelės po „Tinka iki“ nurodytam tinkamumo laikui pasibaigus, duphaston vartoti negalima. Vaistas tinka vartoti iki paskutinės nurodyto mėnesio dienos.

Vaistų negalima išpilti į kanalizaciją arba išmesti su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.

6.
KITA INFORMACIJA

duphaston sudėtis

-
Veiklioji medžiaga yra didrogesteronas. Vienoje tabletėje jo yra 10 mg.

-
Pagalbinės medžiagos yra laktozė monohidratas, hipromeliozė, kukurūzų krakmolas, bevandenis koloidinis silicio dioksidas, magnio stearatas, Opadry Y-1-7000 baltasis (hipromeliozė, makrogolis 400, titano dioksidas (E171)).
duphaston išvaizda ir kiekis pakuotėje

Apvali, balta, abipus išgaubta plėvele dengta tabletė su dalijimo linija, kiekvienoje tabletę dalijančios linijos pusėje yra įspaudas „155“ (7 mm).

Tabletės supakuotos į PVC/Al folijos lizdines plokšteles, padengtas arba nepadengtas PVDC plėvele. Kartoninėje dėžutėje yra 14 arba 20 tablečių.

Gamintojas

Abbott Biologicals B.V. 

Veerweg 12, 8121 AA Olst, 

Nyderlandai

Lygiagretus importuotojas 

UAB “Lex ano”

Naugarduko g. 3, Vilnius

Lietuva

Perpakavo 

BĮ UAB “Norfachema”

Vytauto g. 6, Jonava

Lietuva

Rinkodaros teisės turėtojas eksportuojančioje valstybėje yra Abbott Healthcare Products B.V., 

C. J. van Houtenlaan 36, 1381 CP Weesp, Nyderlandai.

Šis pakuotės lapelis paskutinį kartą patvirtintas 2011- 12 - 22

Naujausia pakuotės lapelio redakcija pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos (VVKT) interneto svetainėje http://www.vvkt.lt/

